Huntaway

Huntaway (juga dikenali sebagai huntaway New Zealand) ialah satu baka anjing besar dan berbinaan kukuh yang digunakan untuk tugas penggembalaan biri-biri di New Zealand, tempat asalnya. Ia dibiakbakakan untuk menggunakan salakan lantang dan dalam untuk menggiring biri-biri.

Baka ini bertarikh dari lewat abad ke-19 dan dibezakan hanya dengan keupayaan kerja. Tiada penampilan atau zuriat tetapan, tetapi ia biasanya berwarna hitam dan sawo matang. Hanya anjing yang memenangi ujian boleh didaftarkan oleh New Zealand Sheep Dog Trial Association dalam buku pembaka mereka.

Perihal
Huntaway ialah anjing besar berdada dalam yang pada umumnya berukuran seberat . Lapis bulunya dapat berwarna berlainan; warna termasuk hitam dan sawo matang (biasanya) dengan sedikit putih atau brindle. Lapis bulunya juga terdapat dengan tekstur berlainan; sama ada licin, kasar, atau grizzly. Ia pada umumnya bertelinga terkelepai. Ketinggian huntaway biasanya dalam julat .

Ia dikehendaki mempunyai kecerdasan, ketangkasan, dan stamina hebat untuk kerja berhari-hari di desa curam dan kasar menempuh jarak jauh untuk menggiring kawanan sangat besar biri-biri. Salakanya dalam dan berulang-ulang, biasanya dengan jeda singkat antara salakan, yang membolehkan salakannya bertahan untuk tempoh sangat lama.

Sejarah
Huntaway dikembangkan sebagai baka sebagai gerak balas kepada keadaan pertanian yang terdapat di High Country New Zealand. Larian atau "stesen" pastoral luas, seperti yang terdapat di High Country di Pulau Selatan, memerlukan pasukan anjing yang mampu bekerja dalam pengumpulan selama berhari-hari, menempuh jarak jauh di desa curam mencabar. Stesen High Country biasanya meliputi beribu-ribu hektar dan kerap tidak berpagar. Anjing gembala biri-biri British yang digunakan oleh petani awal New Zealand kebanyakannya mengerjakan biri-biri secara senyap, tetapi kadang-kadang anjing menggunakan salakannya untuk menggembala biri-biri. Ciri ini disukai oleh sesetengah petani, terutamanya untuk menggiring biri-biri di desa bukit kasar dan curam yang dapat menyebabkan anjing hilang daripada pandangan, lalu menjadikan anjing yang menggiring haiwan ternakan melalui penglihatan kurang berguna. Collie dan anjing gembala pekerja lain dengan trait salakan perlu disilangkan dengan mana-mana baka lain yang mempunyai trait-trait lain yang diingini, termasuk saiz, stamina, dan keupayaan salakan mantap, kerana ini merupakan trait-trait yang membezakan huntaway daripada anjing ketua kini, tetapi zuriat tepat tidak diketahui.

Rujukan terawal tentang huntaway adalah pada lewat abad ke-19. Ujian anjing gembala biri-biri dengan kelas spesifik untuk huntaway diiklankan di Hulu Waitaki pada tahun 1870. Iklan "Dikehendaki" untuk "huntaway sheepdog" terdapat dalam surat khabat Otago Daily Times pada tahun 1884, collie heading dan collie huntaway diiklankan untuk jualan pada tahun 1885. Huntaway selanjutnya dikembangkan sebagai baka terpisah daripada anjing ketua semasa abad ke-20.

Pengiktirafan baka
Setakat Ogos 2013, baka huntaway diiktiraf oleh New Zealand Kennel Club (NZKC). Ini ialah pengiktirafan pertama bagi baka anjing asal New Zealand. Terdapat piawaian NZKC untuk baka huntaway, tetapi piawaian mencatatkan:
 New Zealand Sheepdog Trial Association berpendapat bahawa huntaway tidak patut langsung ditunjukkan, kerana perbezaan besar dari segi warna, jenis, dan saiz serta ketidakbolehan untuk membuktikan dalam gelanggang pertunjukan tugas terasnya (satu-satunya tugas tunggal) untuk mengerjakan haiwan ternakan. New Zealand Sheepdog Trial Association berpendapat bahawa huntaway New Zealand tidak patut dibela semata-mata sebagai anjing peliharaan. Tiada perubahan kepada piawaian baka rasmi bagi huntaway New Zealand akan dibuat tanpa perundingan dengan New Zealand Sheepdog Trial Association.

Kesihatan
Kemungkinan predisposisi terhadap kardiomiopati terdilat telah dikenal pasti pada baka ini.

Sesetengah penyakit keturunan telah dikenal pasti pada huntaway, ini termasuk: mukopolisakaridosis, stenosis subaorta, displasia folikel bulu hitam, dan anasarka janin.

Maklumat umum
Ia telah dibiakbakakan untuk mengumpulkan kawanan di perbukitan dan pergunungan New Zealand yang sukar untuk dilalui. Jadi, perintah perkataan dan siulan digunakan untuk menyampaikan perintah kepada anjing ini apabila mereka berada pada jarak jauh. Ia amat terkenal sebagai anjing bising, terutamanya ketika bekerja. Setakat tahun 2016, ia merupakan baka anjing kedua paling lazim yang berdaftar di New Zealand, selepas anjing pengutip Labrador. Hunterville di Pulau Utara di New Zealand terkenal kerana patung huntaway-nya.

Lihat juga
 Senarai baka anjing

Catatan

Rujukan

Pautan luar



Kategori:Baka anjing
Kategori:Baka anjing berasal dari New Zealand
Kategori:Anjing gembala